钦定古今图书集成/理学汇编/学行典/第258卷 > 闾丘先生
## 钦定古今图书集成/理学汇编/学行典/第258卷 > 闾丘先生

按《太平御览》，“闾丘先生，齐人也。宣王猎于杜山，杜山
父老十三人相与劳王。王赐父老不租，父老皆谢，先
生独不拜。王曰：‘少也复赐无徭役。先生复独不拜。王
曰：‘父老幸劳之，故答以二赐，先生独不拜，何也’？闾丘
曰：‘闻王之求望得寿得富得贵于大王也’。王曰：‘死生
有命，非寡人也。仓廪备灾，无以富先生，大官无阙，无
以贵’’。”先生闾丘曰：“非所敢望。愿选良吏，平法度，臣得
寿矣；赈乏以时，臣得富矣；令少敬长，臣得贵矣。”